|  |  |
| --- | --- |
| ŠT. DOK.  30499-6-1/17 | |
| NASLOVNIK | KRAJ, DATUM |
| **Nacionalne panožne**  **športne zveze** | Ljubljana, 5.9.2017 |
| ZADEVA  Vabilo na delavnice za finančno in davčno opismenjevanje mladih športnikov | |

|  |
| --- |
| **OLIMPIJSKI KOMITE SLOVENIJE**  SLOVENSKA OLIMPIJSKA AKADEMIJA  Šmartinska cesta 140  1000 Ljubljana  Slovenija  www.olympic.si  **T** 01 230 60 00  **F** 01 230 60 20  **E** info@olympic.si |
|  |

Spoštovani!

Olimpijski komite Slovenije – Združenje športnih zvez (OKS-ZŠZ) vodi različne programe in aktivnosti na področju izobraževanja in zaposlovanja športnikov. Pripravili pa smo tudi poseben sklop, ki je namenjen davčnemu in finančnemu opismenjevanju mladih športnikov ter predstavitvi osnovnih podatkov in informacij o statusnih pravicah športnikov, programih za razvoj dvojne kariere športnikov ter aktivnosti na nacionalni ravni za zaščito športnikov pred zlorabami in nepravilnostmi.

Finančno opismenjevanje je OKS-ZŠZ v sodelovanju s strokovnjakom Mihom Urekom že izvajal v zadnjih letih na delavnicah za mlade športnike, ki so se udeleževali tekmovanj OFEM in MOI. Občasno pa tudi na delavnicah za športnike, ki so vključeni v športne oddelke gimnazij.

V letošnjem letu pa smo sklenili sodelovanje s Finančno upravo Republike Slovenije, ki bo zagotovila vsebine, pomembne za razvoj mladih športnikov. Prizadevamo si, da so mladi športniki seznanjenimi s svojimi pravicami, da skrbno in uspešno ravnajo s svojimi sredstvi, ter upoštevajo tudi vse zakonske obveznosti glede plačevanja davčnih in drugih finančnih obveznosti.

S takšnim pristopom želimo mladim športnikom ponuditi pomoč z namenom boljšega ravnanja z njihovimi sredstvi ter jim podati koristne napotke in informacije. Velik poudarek pa je namenjen tudi zaščiti športnikov pred morebitnimi zlorabami in nagovarjanju k nepravilnostim.

Ob preverjanju dejstev na EU ravni, je bilo namreč zaznano, da so športniki, ki nimajo urejenih financ ter športniki, ki imajo dolgove, bistveno bolj podvrženi zlorabam, nameščanju izidov in drugim nepravilnostim (tudi uporabi dopinga). Z pridobljenimi znanji in informacijami, pa bodo bolje usposobljeni za odgovorno ravnanje s sredstvi in financami ter se bodo lažje zoperstavili različnim nepravilnostim.

Vsem Nacionalnim panožnim športnim zvezam tako dajemo možnost, da v programe in na delavnice vključite vaše mlade športnike. Programe bomo izvajali v sodelovanju z zunanjimi strokovnjaki OKS-ZŠZ, s strokovnjaki Finančne uprave Republike Slovenije in nekdanjima vrhunskima športnikoma, ki sta zadolžena za razvoj dvojne kariere športnikov oziroma za njihovo zaščito.

Glede izvajanja programa finančnega in davnega opismenjevanja mladih športnikov so pomembni sledeči podatki:

* Program je namenjen mladim športnikom v starosti od 16 do 19 let.
* Izvajali ga bomo v Slovenskem olimpijskem izobraževalnem centru, Šmartinska cesta 140, 1000 Ljubljana (BTC City).
* Na posamezni delavnici lahko sodeluje do 40 udeležencev.
* Progam bo izveden v treh sklopih:
  + Osnovni podatki o sistemskih ukrepih za podporo mladim športnikom (dvojna kariera športnikov – Petra Robnik ter zaščita in varovanje športnikov - Rožle Prezelj, varuh športnikovih pravic).
  + Davčno opismenjevanje mladih športnikov (strokovnjaki Finančne uprave Republike Slovenije).
  + Finančno opismenjevanje mladih športnikov (Miha Urek, FinGym - partner OKS-ZŠZ).
* S programom bomo pričeli 20. septembra 2017, program pa se bo izvajal vsakih 14 dni.
* Udeležba na programu je za vse udeležence brezplačna. Vse stroške prostora, predavateljev in gradiv pokriva OKS-ZŠZ, stroške davčnih strokovnjakov pa FURS.
* Program lahko izvedemo za različne izbrane športnike po panogah in disciplinah. V primeru večjega števila športnikov, ki jih boste predlagali, lahko program za posamezno NPŠZ ponovimo.

Pozivamo vas, da se podrobneje seznanite s programom ter rezervirate termin za vaše športnike. S tem jim boste zagotovili spremljanje in spoznavanje zelo pomembnih vsebin za njihov celostni razvoj. Hkrati pa boste prispevali k zaščiti mladih športnikov pred nagovarjanju k nepravilnostim in zlorabam.

Za vse dodatne informacije pa se obrnite na g. Aleša Šolarja, vodjo Slovenske olimpijske akademije, ki bo operativno vodil program (tel.: 051 376 289, e pošta: [ales.solar@olympic.si](mailto:ales.solar@olympic.si)).

Miroslav Cerar, l.r.

Predsednik Slovenske olimpijske akademije